Aalborgs Stifts Adresseavis, 1823-09-20
Krigsskuepladsen. Den vigtigste Efterretning, som Posten dennegang bringer, er at Trocadero er den 31te August Kl. 2 1/2 bleven indtaget af de Franske. 2 Compagnier Voltigeurer, vadede igjennem Graven, Vandet gik dem til Halsen, og de holdt deres Patrontasker i et Tørklæde over Hovedet. Efterat Man strax, skjøndt Fjenden vedblev at fyre, havde slaaet en Broe over, passerede Hertugen af Angouleme den i Spidsen af sine Tropper, og inden en halv Time havde de Spaniernes frygtelige Batterier i deres Hænder. De spanske Kanonerer lode sig slaae ihiel paa deres Kanoner. Angrebet skeete saa hurtig og Udfaldet var saa afgjørende, at de Spanske kun med Møie kunde samle sig igien; de bleve hidsig forfulgte, i Landsbyen Trocadero begyndte Fægtningen igjen, og tilsidst var Alt dræbt eller fanget. Man regner, dog uden at have de nøiagtige Lister, de Constitutionelles Tab til 500 Mand Døde og 1200 Fangne. De Franske have efter de officielle Lister kun tabt 40 Døde og 100 Saarede. "Det maa, siger Beretningen, synes urimeligt, men Grunden dertil er ligesaa simpel, som ærefuld. Vore Soldater have nemlig angrebet saa eftertrykkelig og hurtig, at den største Deel Kugler og Kartætscher fløi dem over Hovederne, og, klattrende op til Skydehullerne, have de bemægtiget sig Kanonerne, førend Man igjen kunde komme til at lade." Prinds Generalissimus befandt sig bestandig midt i den stærkeste Jld og vendte først Kl. 10, da Alting var tilende, tilbage til Pto. S. Maria, Prinds Carignan var En af de Første, der gjennemvadede Graven, og da han besteeg Redouten, trak en Grenadeer ham tilbage med de Ord: Herre, tag min Plads, hvorpaa Prindsen svarede: Kammerad, jeg er kongl. Frivillig og klattrede igjen op i Stormen paa Redouten. - Resultatet af denne Fegtning ansee Franskmændene for høist vig, tigt, efterdi de nu have det hele Terrain indtil Fortet Matagarda og St. Louis i deres Magt. Det engelske Blad Morning-Chronicle derimod dømmer anderledes derom: Trocaders og Fortet Matagorda, siger det bleve tagne i sidste Krig af Franskmændene, uagtet der befandt sig en betydelig engelsk Magt i Cadix til Spaniernes Understøttelse. Denne Position er desuden saa lidet istand til at holde sig, at Man iførstningen ikke tænkte paa at forsvare den. Det vilde ikke være noget stort Under, om Franskmændene ogsaa indtoge den, og de vilde dog dermed ikke være kommen videre, end dengang de støbte den store Mør ser, vi endnu see i St. James=Park, og de behøve da heller ikke at frygte for, at de jo endnu ville faae Tid til, at støbe Mørsere, inden de trække ind i Cadix." Jmidlertid var dog Trocadero netop det Punct, hvorpaa Adm. Valdez, Commandanten i Cadix, har henvendt sin største Opmærksomhed. Han har nemlig ved en, 30 til 40 Favne bred, Grav, som Søen løber ind i, skilt den fra Landet, og desuden ladet mange Kanonbaade løbe ind i den, og posteret et Krigskib ved Jndløbet. Forresten skal Hertugen af Angouleme ved sin Ankomst for Cadix slet ikke have været fornøiet med de Tilberedelser, der allerede vare gjorte. Skjøndt Armeen havde været der næsten i 2 Maaneder, havde Man dog ikke faaet de nødvendigste Værker færdige, eiheller tilbørlig forhindret Spanierne i at træffe Forholdsregler til deres Forsvar. De dueligste Officerer hos Prindsen troe, at Trocadero kunde have været indtaget med Storm strax efter Bordesoults Ankomst. Ogsaa tales om, at en Deel af de Commanderende for Cadix ere blevne afskedigede, hvilket imidlertid endnu kun synes at være et Rygte. Man har nu officiel Beretning om, at Adm. Hamelin er afskediget, og ifølge Bladet Etoile er han strax efter død af en Hjernebetændelse, hvis første Symptomer skulle have bragt ham til at søge sin Afskeed. Escadren for Cadix bliver forstærket ved Størstedelen af den Escadre, der hidtil under Adm. Rotours Commando krydsede for Barcellona, og nu er afgaaet til Cadix. Ogsaa fra Landsiden kan ventes Forstærkning, da alle Tropper, som kunne undværes i Madrid, have saaet befaling i Jilmarscher, at forføie sig til Andalusien. Qvesada med hans Korps er ogsaa beordret derhen.